[{"text_idx": "#000001", "text": "Fe lwyddodd Gareth Bale i achub Cymru unwaith eto, gyda chic gosb hwyr gan y capten yn sicrhau ge\u0302m gyfartal yn erbyn yr Unol Daleithiau yng nge\u0302m gyntaf Cymru yng Nghwpan y Byd."}, {"text_idx": "#000002", "text": "Roedd Cymru\u2019n ddifflach ac yn chwarae\u2019n fle\u0302r ar brydiau yn ystod yr hanner cyntaf gyda thi\u0302m bywiog America yn rheoli\u2019r mwyafrif o\u2019r chwarae."}, {"text_idx": "#000003", "text": "Aeth yr Americanwyr ar y blaen ar o\u0302l 36 munud wrth i Tim Weah ddarganfod rhwyd Cymru ar o\u0302l rhediad a phas drwy\u2019r amddiffyn gan Christian Pulisic."}, {"text_idx": "#000004", "text": "Fe wnaeth Rob Page newid ar yr hanner yn dod a\u0302\u2019r ymosodwr Kieffer Moore ymlaen, fe lwyddodd hyn i ddeffro\u2019r Crysau Cochion."}, {"text_idx": "#000005", "text": "Roedd presenoldeb y cawr yn amlwg ar y chwarae, ac wrth i Gymru gynyddu\u2019r tempo, fe ddaeth Ben Davies a Moore yn agos iawn at ddod a\u2019r sgo\u0302r yn gyfartal."}, {"text_idx": "#000006", "text": "Yna gyda naw munud yn weddill, cafodd Bale ei dynnu i\u2019r llawr yn y cwrt cosbi gan Tim Ream, cyn i\u2019r Cymro fynd ymlaen i chwipio\u2019r be\u0302l o\u2019r smotyn yn hyderus i\u2019r rhwyd a dod a Chymru yn gyfartal."}, {"text_idx": "#000007", "text": "Gorffennodd Cymru\u2019r ge\u0302m yn gryf, ar o\u0302l hanner cyntaf siomedig iawn, roedd sicrhau pwynt yn allweddol i\u2019r ti\u0302m heno os am barhau tu hwnt i gemau\u2019r grw\u0302p yn y gystadleuaeth."}]